Diari Oficial de la Generalitat Valenciana


Sumari del DOGV 169, del 12-06-1984 (1984/803067)

RESOLUCIÓ de la Conselleria de Cultura Educació i Ciència, de 17 de maig de 1984, per la qual es convoca concurs de projectes per al I Pla d'Investigació Educativa de la Comunitat Valenciana.
-----------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1984/05/17/(1)/dof/vci/html**

### Dades del document

Número de DOGV
:   169

Data del DOGV
:   12-06-1984

Secció del DOGV
:   ALTRES DISPOSICIONS

Número del document
:   1984/803067


Data del document
:   17-05-1984

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * política d'investigació
    * suport econòmic
    * investigació
    * nova pedagogia

Resolucio de 17 de maig de 1984, per la qual es convoca concurs de projectes per al primer Pla d'Investigació Educativa de la Comunitat Valenciana.  
D'acord amb la proposta realitzada per la Direcció General d'Ensenyaments Universitaris i Investigació, i en ús de les atribucions que legalment tinc conferides,  
HE RESOLT:   
Convocar concurs de Projectes d'Investigació, en el marc del I Pla d'Investigació Educativa de la Comunitat Valenciana i d'acord amb les bases que se'n detallen en l'annex d'aquesta Resolució.   
València, 17 de maig de 1984.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
Bases a què s'ajusta la convocatòria del concurs de projectes d'Investigació  
Primera  
Els projectes a concurs hauran de ser presentats en els respectius Instituts de Ciències de l'Educació o en els vice-rectorats d'Investigació de les Universitats de la Comunitat Valenciana: Universitat Literària de València, Universitat Politècnica de València i Universitat d'Alacant, els quals els remetran, després de complir-se el termini de presentació, a la Direcció General d'Ensenyaments Universitaris i Investigació de la Conselleria de Cultura, Educació i Ciència.   
Segona  
El termini de presentació de projectes acaba el 15 de juny de 1984.   
Tercera  
La comissió, presidida pel Director General d'Ensenyaments Universitaris i Investigació estarà integrada pels Directors Generals d'Educació General Bàsica, Ensenyaments Mitjans. tres professors de prestigi reconegut en el camp de la renovació pedagògica, nomenats per la Direcció General d'Ensenyaments Universitaris i Investigació, a proposta de les respectives juntes de govern.  
Quarta  
En l'adjudicació dels projectes se seguiran els criteris següents:   
a) Els pressupostos hauran d'estar explícits en els models oficials de sol·licituds i s'ajustaran als mòduls legals.  
b) Hom tindrà en compte la rellevància tècnica i pràctica dels projectes per a la prevenció o solució dels problemes i les deficiències més importants del sistema educatiu.  
c) En el cos dels ICEs es tindran en compte llurs pròpies prioritats i hom donarà suport a les línies d'investigació anteriors quan siguen considerades meritòries.   
Cinquena  
L'aprovació del projecte implica el compromís per part dels investigadors de:  
a) Presentar la Memòria final abans del 15 de juny de 1985.  
b) Publicar en una revista especialitzada d'àmbit estatal un article de síntesi de la investigació amb menció explícita dels fons de la investigació.  
c) Presentar amb la Memòria final un resum dels resultats de la investigació.  
Sisena  
La selecció de projectes realitzada per la Comissió serà comunicada als ICEs i als vice-rectors d'Investigació on els projectes esmentats foren presentats.   
Setena  
El model d'instància i la resta de documentació complementària a què hauran d'ajustar-se tots els aspirants serà facilitat en aquests a la Direcció General d'Ensenyaments Universitaris i Investigació, en els Instituts de Ciències de l'Educació de les Universitats Valencianes i vice-rectorats d'Investigació d'aquestes.   
València, 17 de maig de 1984.


Còpia Permalink ELI